alexandrainst/scandi-wiki huggingface dataset:
Thallium-drapet i Trondheim

Thallium-drapet i Trondheim var et giftdrap som fant sted i Trondheim i 1999 der en norsk ingeniør forgiftet sin tidligere kjæreste med det giftige tungmetallet thallium. Han ble dømt til 21 års fengsel for ugjerningen.

Tidlig på 1990-tallet innledet ingeniøren Terje Wiik og en nabokvinne et forhold. I januar 1999 ble kvinnen lagt inn på Regionsykehuset i Trondheim etter å ha hatt sterke smerter over en lengre periode, og legene påviste at hun var forgiftet av tungmetallet thallium. Politiet beslagla en flaske konjakk hjemme hos henne, og analysene påviste giften thallium. Den 1. februar samme år ble Wiik pågrepet og mistenkt for å ha noe med forgiftingen å gjøre. Han nektet først kjennskap til saken, men han ble varetektsfengslet dagen etter, da politiet fikk bekreftet at han hadde bestilt 125 gram thallium gjennom sin arbeidsgiver Statoil. Wiik erkjente så å ha forgiftet både brus og konjakk som ekskjæresten hadde drukket. Han hadde forgiftet henne ved minst tre anledninger. Forgiftingen skal har skjedd mellom juni 1998 og desember samme år. Kvinnen døde av forgiftningen den 17. februar 1999.

Wiik skal ha forklart i retten at han ikke ville drepe, bare få henne til å miste håret slik at hun ble mindre attraktiv for andre menn.

Wiiks bakgrunn 
Terje Wiik ble født i 1948 i Nordland. Han utdannet seg til maskiningeniør ved NTH i Trondheim. I 1983 begynte han å arbeide i Statoil.

Han var et høytstående medlem av Frimurerordenen (åttende grad).

Dommen 
I 2000 ble Wiik dømt til 21 års fengsel og 10 års sikring for drap. Han ble også dømt til å betale erstatning til offerets etterlatte. Begge døtrene er tilkjent 400 000 hver i oppreisningserstatning mens hennes foreldre ble tilkjent 150 000 kroner hver. Han anket dommen og fikk i 2004 straffen redusert til 21 års fengsel i Frostating lagmannsrett. Ifølge de rettsoppnevnte psykiatrisk sakkyndige Michael Setsaas og Andreas Hamnes, hadde Wiik alvorlige personlighetsforstyrrelser og «er hva folk flest kaller en psykopat». Han ble forsvart av Christian Wiig og Marit Forsnes i første rettsinnstans og av John Christian Elden under anken.

I 2009 rømte han under en permisjon ved soning ved Ila landsfengsel, og dro til Strasbourg for å diskutere saken med saksbehandlere i Den europeiske menneskerettsdomstol. Som følge av dette ble han etterlyst over hele landet. Han ble pågrepet av politiet den 21. september i Kristiansand da han kom tilbake til Norge fra Hirtshals med båt.

29. mai 2013 ble han prøveløslatt, etter å ha sonet 14 år av straffen. I 2014 måtte han imidlertid inn og sone resten av straffen etter å ha brutt vilkårene for prøveløslatelse. Han ble pågrepet og fraktet til fengselet etter at han nektet å følge med politiet og forskanset seg med en pistol i sin egen leilighet i 16 timer.

Referanser 

Rettssaker i Norge
Drap

Hendelser i 1999
Rettsvitenskap i 1999
Fița Lovin

Fița Lovin (født 14. januar 1951 i Braniștea, Galați) er en rumensk tidligere friidrettsutøver (mellomdistanseløper), best kjent for å ha vunnet bronsemedalje på 800 meter under OL 1984 i Los Angeles. Hun har også sølvmedalje på 1500 meter fra innendørs-VM 1985.

Personlige rekorder 
 800 m – 1.56.67 (1980)
 1500 m – 4.03.46 (1985)

Referanser

Eksterne lenker 
 

Fødsler i 1951
Rumenske mellomdistanseløpere
Olympiske bronsemedaljevinnere for Romania
VM-sølvmedaljevinnere i friidrett innendørs for Romania
Friidrettsutøvere under Sommer-OL 1980
Deltakere for Romania under Sommer-OL 1980
Medaljevinnere under Sommer-OL 1984
Friidrettsutøvere under Sommer-OL 1984
Deltakere for Romania under Sommer-OL 1984
Deltakere for Romania under VM i friidrett innendørs 1985
Europamestere i friidrett innendørs
Kim Turner

Kim Turner (født 21. mars 1961 i Birmingham, Alabama) er en amerikansk tidligere friidrettsutøver som hovedsakelig konkurrerte på 100 meter hekk.

Karrierens desiderte høydepunkt er bronsemedaljen på korthekken fra OL 1984 på hjemmebane. Hun løp på den svært ordinære tiden 13,06 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, det holdt til delt bronseplass sammen med franske Michèle Chardonnet.

Referanser

Eksterne lenker 
 

Hekkeløpere fra USA
Medaljevinnere under Sommer-OL 1984
Deltakere for USA under Sommer-OL 1984
Friidrettsutøvere under Sommer-OL 1984
Alumni fra University of Texas at El Paso
Friidrettsutøvere under Panamerikanske leker 1983
Deltakere for USA under Panamerikanske leker 1983
Willem Hubert van Blijenburgh

Willem Peter Hubert van Blijenburgh (født 11. juli 1881 i Zwolle, død 14. oktober 1936 i Bilthoven) var en nederlandsk fekter som deltok i de olympiske leker 1912 i Stockholm og 1920 i Antwerpen.

Van Rossem  vant to olympiske bronsemedaljer i fekting under OL 1912 i Stockholm. Han var med på de nederlandske lagene som kom på tredjeplass i lagkonkurransen i både sabel og kårde.

OL-medaljer 
 1912  Stockholm -  Bronse i fekting, sabel lag  Nederland
 1912  Stockholm -  Bronse i fekting, kårde lag  Nederland
 1920  Antwerpen -  i fekting, sabel lag  Nederland

Eksterne lenker 
 

Nederlandske fektere
Olympiske bronsemedaljevinnere for Nederland
Deltakere for Nederland under Sommer-OL 1906
Fektere under Sommer-OL 1906
Deltakere for Nederland under Sommer-OL 1908
Fektere under Sommer-OL 1908
Medaljevinnere under Sommer-OL 1912
Deltakere for Nederland under Sommer-OL 1912
Fektere under Sommer-OL 1912
Medaljevinnere under Sommer-OL 1920
Deltakere for Nederland under Sommer-OL 1920
Fektere under Sommer-OL 1920
Deltakere for Nederland under Sommer-OL 1924
Fektere under Sommer-OL 1924
Personer fra Zwolle
Fødsler i 1881
Dødsfall i 1936
Olympiske medaljevinnere i fekting
Sue Hearnshaw

Susan Christina Hearnshaw (født 26. mai 1961 i Liversedge, West Yorkshire) er en engelsk tidligere friidrettsutøver som konkurrerte i lengdehopp for Storbritannia. Karrierens desiderte høydepunkt var bronsemedaljen fra OL 1984 i Los Angeles, hvor hun var kun èn centimer bak sølvvinner Vali Ionescu.

Referanser

Eksterne lenker 
 

Britiske lengdehoppere
Olympiske bronsemedaljevinnere for Storbritannia
Deltakere for Storbritannia under Sommer-OL 1984
Friidrettsutøvere under Sommer-OL 1984
Medaljevinnere under Sommer-OL 1984
Fødsler i 1961
Mihaela Loghin

Mihaela Loghin (født 1. juni 1952 i Roman, Neamț) er en tidligere kulestøter fra Romania.

Hennes fremste meritt er sølvmedaljen fra OL 1984 i Los Angeles, kun èn centimer bak vesttyske Claudia Losch, med 20,47 meter. Samme året fikk hun opp karrierens lengste støt med 21,00 meter.

Referanser

Eksterne lenker 
 

Rumenske kulestøtere
Medaljevinnere under Sommer-OL 1984
Deltakere for Romania under Sommer-OL 1984
Friidrettsutøvere under Sommer-OL 1984
Fødsler i 1952
Enslavement of Beauty

Enslavement of Beauty er et norsk melodisk metal band stiftet i 1995. Debutalbumet Traces O' Red ble utgitt 1999 på plateselskapet Voice of Wonder.

Historie 
Ole Alexander Myrholt (vokal) og Tony Eugene Tunheim (gitar, keyboard) stiftet bandet i januar, 1995. Den første demoen, Devilry and Temptation, ble spilt inn i 1998, og året etter ble debutalbumet Traces O' Red gitt ut. På det neste albumet, Megalomania, som kom i 2001, medvirker også Asgeir Mickelson på trommer, og Hans-Aage Holmen på bass. Mere Contemplations, bandets tredje album, ble gitt ut i 2007. På dette medvirker alle de opprinnelige medlemmene, Tunheim og Myrholt, samt en kvinnelig gjestevokalist, Lisa T. Johnsen.

15. januar 2009 gav bandet ut en seks-spors plate, The Perdition EP, på INRI Unlimited. Den ble mikset og mastret av Henrik Ryøsä i Studio MHQ, i Luleå. En video til låten «Lush» ble spilt inn i Bergen i løpet av våren 2008, med Sten Brian Tunheim som regissør. Den ble publisert på Youtube samt på bandets Myspace den 12. desember 2008

Myrholt og Hans-Aage Holmen spiller også i black metal-bandet Tremor.

Utgivelser

Demoer
1998 – Devilry and Temptation
All musikk av Tony Eugene Tunheim. Teksten til «Sonnet #CXLIV» er av William Shakespeare, øvrig tekst av Ole Alexander Myrholt. Total spilletid 20:00

Album
1999 – Traces O' Red
2001 – Megalomania
2007 – Mere Contemplations

EP-er
2008 – The Perdition EP

Sporliste
 «A Kodak Kiss» (intro)
 «I Treasure the Sadness»
 «Lush»
 «Severely Flawed»
 «Mirror Souls»
 «I Descend to Perdition»

Medlemmer

Nåværende medlemmer 
Ole Alexander Myrholt – (vokalist)
Tony Eugene Tunheim – (gitar)

Tidligere medlemmer og gjestemusikere
Asgeir Mickelson – (trommer)
Hans-Aage Holmen – (bass) (også i Tremor og Gaia Epicus)
Julie Johnsen – (vokal på Megalomania)
Lisa T. Johnsen – (vokal på Mere Contemplations og The Perdition EP)
Fred Endresen

Referanser

Kilder
Enslavement of Beauty på Myspace
Encyclopaedia Metallum - Enslavement of Beauty

Eksterne lenker 
 INRI Unlimited
 Officiell Myspace

Norske black metal-band
Norske gothic metal-band
Band etablert i 1995
Sven Gangdal

Sven Hougen Gangdal (født 1. august 1954 på Lillehammer, død 13. september 2009) var fagkonsulent i Norges Idrettsforbund og ivrig fjellklatrer. Han var tvillingbror av klatreren Jon Gangdal.

Gangdal har som deltaker og leder deltatt på ni Himalaya-ekspedisjoner. Han var en av Norges mest erfarne ekspedisjonsklatrere. Han besteg fem av 8000-metrene: Mount Everest (8848 moh – 1996), Shishapangma (8046 moh – 1999, leder), Manaslu (8163 moh – 2002, leder), Makalu (8463 moh – 2004, leder) og Lhotse (8516 moh – 2006, leder). Han var den første nordmann som besteg 5 fjell over 8000 meter (det er tilsammen 14 fjell over 8000 meter).

Gangdal jobbet i Idrettsforbundet fra 1999 til sin død i 2009. Han omkom i en båtulykke i Mefjorden i Vestfold.

Kilder 
 Fri Flyt - Sven Gangdal er død
 Dagbladet – Har besteget fem fjell på 8000 meter

Norske fjellklatrere
Klatrere som har besteget Mount Everest
Norske tvillinger
Fødsler i 1954
Dødsfall i 2009
Chris O’Donnell

Christopher Eugene «Chris» O’Donnell  (født 26. juni 1970) er en amerikansk skuespiller. 

O’Donnell ble modell i en alder av 13 år, men sluttet da han var 16 år og gikk over til å lage reklamefilmer i stedet. Da han var 17 år ønsket han å slutte, men ble overtalt av sin mor å gå på audition for filmen Men Don't Leave. Hun lokket med å kjøpe en bil til ham, så han gjorde et forsøk og fikk rollen. Dette ble starten på hans karriere som filmskuespiller. I tillegg til film, har han også opptrådt i flere TV-serier, blant annet i Grey's Anatomy.

Filmografi (utvalg) 
 1990 – Men Don't Leave
 1991 – Stekte grønne tomater
 1992 – Duften av en kvinne
 1993 – De tre musketerer
 1995 – Circle of Friends
 1995 – Mad Love
 1995 – Batman Forever
 1996 – In Love and War
 1996 – The Chamber
 1997 – Batman & Robin
 2004 – Kinsey
 2008 – Max Payne

Referanser

Eksterne lenker 
 

Skuespillere fra USA
Personer fra Winnetka i Illinois
Vladimir Krylov

Vladimir Valentinovitsj Krylov (russisk: Влади́мир Валенти́нович Крыло́в, født 26. februar 1964 i Sengilej, Uljanovsk oblast) er en russisk tidligere friidrettsutøver som representerte Sovjetunionen. Han var sovjetisk mester på  100-, 200 og 400 meter.

Karrierens høydepunkt var trolig gullmedaljen på 200 meter fra EM 1986 i Stuttgart, tett fulgt av stafettseieren (4 x 100 meter) i OL 1988 i Seoul.

Referanser

Eksterne lenker 
 

Russiske sprintere
Olympiske mestere for Sovjetunionen
Europamestere i friidrett
Medaljevinnere under Sommer-OL 1988
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Personer fra Sengilej rajon
Deltakere under VM i friidrett 1987
Fødsler i 1964
Han Kulker

Johannes «Han» Nicolaas Maria Kulker (født 15. august 1959 i Leidschendam, Zuid-Holland) er en nederlandsk tidligere mellomdistanseløper, som vant bronsemedalje på 1500 meter under EM 1986 i Stuttgart, bak britene Steve Cram (vinner) og Sebastian Coe. I 1987 ble det bronsemedalje i VM innendørs i Indianapolis.

Referanser

Eksterne lenker 
 

Nederlandske mellomdistanseløpere
Deltakere for Nederland under Sommer-OL 1988
Friidrettsutøvere under Sommer-OL 1988
Fødsler i 1959
Deltakere for Nederland under VM i friidrett 1987
Personer fra Leidschendam-Voorburg
Orlando Pizzolato

Orlando Pizzolato (født 30. juli 1958 i Thiene, Vicenza) er en italiensk tidligere friidrettsutøver (maratonløper). Hans fremste meritter er trolig de to seirene i New York City Marathon (1984 og 1985), fulgt av bronsemedaljen på samme distanse under EM 1986 i Stuttgart.

Referanser

Eksterne lenker 
 

Italienske maratonløpere
EM-sølvmedaljevinnere i friidrett for Italia
Deltakere for Italia under Sommer-OL 1988
Friidrettsutøvere under Sommer-OL 1988
Deltakere for Italia under VM i friidrett 1987
Deltakere for Italia under EM i friidrett 1986
Vladimír Weiss (1989)

For andre personer med samme navn, se Vladimír Weiss.

Vladimír Weiss (født 30. november 1989)  er en slovakisk fotballspiller som spiller for ŠK Slovan Bratislava.

Weiss startet sin karriere for Manchester City i Premier League borte mot Bolton Wanderers FC i 2008/2009-sesongen. Han spilte 90 minutter Citys kamp mot FC Barcelona den 19. august 2009, foran  på Camp Nou, hvor City vant 1–0.

Landslaget
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Referanser

Eksterne lenker 
 

Slovakiske fotballspillere
Spillere i Fotball-VM 2010
Spillere i Fotball-EM 2016
Spillere i Fotball-EM 2021
Fotballspillere for Manchester City FC
Fotballspillere for Bolton Wanderers FC
Fotballspillere for Rangers FC
Fotballspillere for RCD Espanyol
Fotballspillere for Pescara Calcio
Fotballspillere for Olympiakos FC
Fotballspillere for Lekhwiya SC
Fotballspillere for Al-Gharafa SC
Fotballspillere for ŠK Slovan Bratislava
Personer fra Bratislava
Fødsler i 1989
Hekking

Hekking er fuglenes prosess med å formere seg og føre sine gener videre. Prosessen omfatter alt fra kurtise og pardannelse, til reirbygging, egglegging, ruging, klekking, mating og beskyttelse av avkommet til det blir flygedyktig og kan klare seg selv. Fugler som hekker kalles hekkefugl, og i den grad fuglene endrer fjærdrakt i hekketiden, kalles fjærdrakten gjerne hekkedrakt. 

Hekkeprosessene kan variere ganske mye. Ovnhøns bygger ikke reir, men begraver ett og ett egg i naturlig varm vulkansk sand og forlater dem, for godt. Når avkommet klekker må det klare seg selv. Gjøker legger ett og ett egg i andres reir og lar fremmede fugler ruge ut og fø opp avkommet, som regel på bekostning av fosterforeldrenes eget avkom. Hekkeplassene varierer med artenes preferanser for habitat. Noen arter bygger reir i busker og trær, andre bygger det på bakken, i siv, myr, våtmark, klipper, steinur eller til og med i huler og ganger under bakkenivået.

Noen par hekker solitært, andre i små grupper eller, som mange sjøfugler, tett i tett i enorme hekkekolonier. I mange tilfeller bidrar begge kjønn omtrent like mye, men det er også vanlig at det ene kjønnet overlater rugingen og oppfostringene av ungene til det andre kjønnet.

I Skandinavia er hekketiden på vårparten, mens den kan være til andre tider andre steder i verden. I tropisk klima kan fuglene hekke året rundt, selv om det er vanlig med enkelte topper, ofte knyttet til tilgangen på mat. Noen steder er hekketiden også nært knyttet til regntiden eller tørketiden.

Eksterne lenker 
 

Ornitologi
O store Gud

«O store Gud» er en kristen salme basert på diktet skrevet av Carl Gustav Boberg (1859–1940) i Sverige i 1885. Teksten ble for første gang publisert i Mönsterås-Tidningen den 13. mars år 1886. Melodien er en svensk folkemelodi. Baptistpresten Knut Josef Andersen oversatte sangen til norsk i 1956. Jorulf Aarvold har også laget en oversettelse, og det er denne som brukes i pinsebevegelsens sangbok. De fleste andre norske sangbøker bruker Andersens tekst. Rita Engebretsen og Gunnar Jørstad har skrevet en norsk tekst med tittelen «En herlig tid».

Salmen ble trykt i Sanningsvittnet den 16. februar 1891, og ble oversatt til tysk i 1907 av Manfred von Glehn (1867–1924) i Estland, med navnet «Wie groß bist Du» (først «Du großer Gott») I år 1927 publiserte Ivan Stepanovitj Prochanov en russisk versjon, som misjonæren Stuart K. Hine fant i Ukraina og oversatte til engelsk som «How Great Thou Art» (samtidig som han la til to egne vers i sin komposisjon). I den formen synges sangen rundt om i engelsktalende land, og spesielt ble den sunget under evangeliseringsmøter i England under andre verdenskrig. Salmen ble senere svært populær som følge av George Beverly Shea og Cliff Barrows fremføringer under Billy Graham-korstogene. Sangen ble stemt frem til Storbritannias favorittsalme av BBCs Songs of Praise. «How Great Thou Art» ble rangert som nummer to (etter «Amazing Grace») på en liste over favorittsalmer gjennom tidene i en undersøkelse av Today's Christian-magasinet i 2001.

Sangen har også blitt sunget av flere kjente musikere, slik som Artur Erikson, Elvis Presley og Alan Jackson. Den var signaturmelodien til den svenske sangeren Einar Ekberg. Elvis Presley kalte den sin "favorittsalme", og det skal ha vært den eneste sangen av skandinavisk opprinnelse som han hadde på sitt repertoar.

Ann-Margret spilte inn sangen og ga den ut på albumet God Is Love: The Gospel Sessions 2 i 2011.

Salmen finnes i Norsk Salmebok (2013) på nummer 284.

Norske innspillinger (i utvalg) 
Arvid Gundersen med akk. Arr.: E. Skallerud. Som «O store Gud» Utgitt på 78-platen Odeon 78ND-7336 og på singlen Odeon ND 7336 i 1958.
Karsten Ekorness med Ragnar Danielsens orkester. Arr.: Ragnar Danielsen. Som «O store Gud». Utgitt på EP-platen Philips 421 643 i1959.
De Syngende Husmødre. Som «O store Gud». Utgitt på LP-platen på La oss leve for hverandre 1981, Arne Bendiksen.
Rita Engebretsen. Som  «En herlig tid». Utgitt på LP-platen Rita (Talent TLS 3080) i 1983.

Refreng

Referanser 

Svenske salmer
Elvis Presley-sanger
Alan Jackson-sanger
Svenske sanger
Yisrael Beitenu

Yisrael Beitenu (hebraisk: ישראל ביתנו, Israel er vårt hjem) er et nasjonalistisk politisk parti i Israel grunnlagt i 1999 av Avigdor Lieberman, som også er partiets nåværende leder. Partiet beskriver seg selv som «en nasjonal bevegelse med en klar visjon om å følge i Vladimir Jabotinskys modige fotspor».

Jabotinsky var grunnleggeren av revisjonistisk sionisme. De kjører en hard linje mot israelske arabere og palestinere, karakteristert ved 09-valgets slagord: «Ingen lojalitet, intet statsborgerskap».

Et av deres hovedmål innebærer opprettelsen av en palestinsk stat, samt bytte av hovedsakelig araber-bebodde områder av Israel mot hovedsakelig jøde-bebodde deler av Vestbredden.

Partiet holder fast ved antiklerikalismen, og ønsker større sosiøkonomiske muligheter for nye jødiske innvandrere som ankommer Israel, samtidig som de arbeider med å øke jødisk innvandring. Under valget i 2009 vant partiet 15 seter, noe som var deres beste til da, og partiet ble det tredje største partiet ved Knesset. Ved valget i 2013 stilte partiet fellesliste med Likud.  Felleslisten fikk 31 – en tilbakegang fra partienes samlede resultat på 42 fra forrige valg.

Referanser

Eksterne lenker 
 

Politiske partier etablert i 1999
Politiske partier i Israel
Sionistiske politiske partier i Israel
Nasjonalistiske partier
1999 i Israel
DS «Erik Jarl» (1889)

DS «Erik Jarl» var i perioden 1889-1919 et lokalruteskip i fart i Trondheimsfjorden. Mellom 1919 og 1951 gikk skipet i ulike ruter i Møre og Romsdal. «Erik Jarl» var opprinnelig bygget som hjuldamper, men ble allerede etter to år ombygd til propelldrift.

DS «Erik Jarl» 
 August 1889: Levert fra Trondhjems Mek. Værksted (byggenr. 50) som «Erik Jarl» til Stenkjær Dampskibsselskab, Steinkjer. «Erik Jarl» var hjuldamper, noe som per 1889 var avleggs teknologi. Eierselskapet kontraherte likevel en hjulbåt for å trafikkere de grunne elvene Levangerelva og Steinkjerelva. Dette var mislykket. «Erik Jarl» brukte for mye kull, gikk for sakte og hadde en rekke andre problemer. Etterhvert ble skipet satt inn i lokalrutefart i Trondheimsfjorden.
 1891: Ombygd. Skovlhjulene på siden demontert og erstattet med konvensjonell propell akter. Registrert for 232 passasjerer. Nye kjenningsmål: 119,6’ x 18,2’ x 8,6’   Brt:178.
 1896: Disponert av Indherreds Forenede Dampskibsselskaber, Steinkjer. Dette var en midlertidig sammenslutning av eierselskapet, Indtrøndelagens Dampbaadsamlag og Levangers Dampskibsinteresentskab.
 1897: Ombygd.  Brt:174
 1900: Eierselskapet fusjonerte inn i Indherreds Aktie-Dampskibsselskab, Steinkjer (en formell fusjon av de ovennevnte selskapene). Benyttet i lokalrute Steinkjer-Namsos sammen med eierselskapets andre lokalruteskip «Indtrønderen».
 1901: Ombygd.  Brt:192
 191x: Utleid til Den Norske Stat under første verdenskrig. Trolig benyttet i nøytralitetsvakt.
 Desember 1918: Tilbakelevert eierselskapet.
 1919: Solgt til Voldens Aktie-Dampskibsselskab / v. Lauritz Barstad, Volda / Ålesund.
 1. juni 1920: Eierselskapet fusjonerte inn i Møre Fylkes Ruteselskap, Molde.
 1947: Eierselskapet endret navn til Møre og Romsdal Fylkesbåtar, Molde.
 August 1951: Solgt til ukjent skipsopphuggingsfirma i Belgia.
 1953: Opphugget i Belgia

Kilder 
 Artikkel om Indherreds Aktie-Dampskibsselskab av Per Alsaker i «Skipet» 3.1991

Norske dampskip
Skip fra 1889
Sjøfart i Trøndelag
Sjøfart i Møre og Romsdal
Skip bygget ved Trondhjems Mekaniske Værksted
Artikler i sjøfart-prosjektet
Oppdraget

Oppdraget er en årlig casekonkurranse mellom studentlag fra Norges Handelshøyskole (NHH), Handelshøyskolen BI og NTNU som arrangeres av Bekk Management Consulting. Studentlagene blir presentert for et reelt oppdrag basert på en reell problemstilling som en norsk virksomhet står overfor, der de konkurrerer om å presentere de beste strategiske rådene. Oppdraget gjennomføres i Oslo i februar, og gir studentene et unikt innblikk i både konsulenthverdagen og aktuelle problemstillinger i næringslivet.

Historie
Oppdraget ble første gang arrangert i 2008, da studentlagene fikk i oppgave å identifisere nye markedsmuligheter for KLP. Laget fra NTNU vant og donerte kr 25 000 kroner til Strømmestiftelsen og deres arbeid med mikrofinans. I 2009 fikk studentlagene i oppdrag å utarbeide strategiske anbefalinger for Bring Logistics basert på deres utfordringer i pakkemarkedet. NHH-laget stakk av gårde med seieren og førstepremien på 25 000 kroner. I tillegg valgte de å donere tilsvarende beløp til NHH-Aids skolebyggingsprosjekt i Malawi.

Eksterne lenker
 Oppdraget

Studentkultur i Bergen
Studentkultur i Oslo
Studentkultur i Trondheim